《程森甫见示同伯几游雪矼观海棠之作伯几尝与余有此约次韵寄之》
宋代·汪炎昶

风中雾屦拂银湾，满贮烟霞洞府宽。物外山供情宛转，吟边海让思瀰漫。

岫云影压龙湫暝，涧瀑声吹鹤梦寒。唤醒海棠花畔约，不堪饶舌有丰干。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。